**157/2018 Z.z.**

**ZÁKON**

z 15. mája 2018

**o metrológii a o zmene a doplnení niektorých zákonov**

 Národná rada Slovenskej republiky sa uzniesla na tomto zákone:

Čl.I

§ 1 až 18 bez zmeny.

§ 29

**Spôsobilosť v oblasti metrológie**

 (1) Spôsobilosť v oblasti metrológie preveruje ústav na náklady žiadateľa a osvedčuje ju vydaním dokladu o spôsobilosti v oblasti metrológie. Preverenie spôsobilosti v oblasti metrológie sa vykoná skúškou preverenia spôsobilosti v oblasti metrológie na predmet činnosti a na daný druh určeného meradla, ktoré žiadateľ o preverenie spôsobilosti v oblasti metrológie požadoval preveriť a osvedčiť.

 (2) Ústav vykoná skúšku preverenia spôsobilosti v oblasti metrológie v lehote 60 dní odo dňa doručenia žiadosti o preverenie spôsobilosti v oblasti metrológie.

 (3) Ústav vydá doklad o spôsobilosti v oblasti metrológie najneskôr do 15 dní od úspešného preverenia spôsobilosti v oblasti metrológie, pričom v doklade o spôsobilosti v oblasti metrológie sa uvedie dátum úspešného preverenia spôsobilosti v oblasti metrológie.

 (4) Platnosť dokladu o spôsobilosti v oblasti metrológie je päť rokov od preverenia spôsobilosti v oblasti metrológie, pričom v doklade o spôsobilosti v oblasti metrológie sa uvedie dátum úspešného preverenia spôsobilosti v oblasti metrológie.

 (5) Dokladom o spôsobilosti v oblasti metrológie je

a) doklad o spôsobilosti v oblasti metrológie zodpovedného zástupcu autorizovanej osoby,

b) doklad o spôsobilosti v oblasti metrológie fyzickej osoby, ktorá vykonáva overenie určeného meradla,

c) doklad o spôsobilosti v oblasti metrológie fyzickej osoby, ktorá vykonáva úradné meranie alebo

d) doklad o spôsobilosti v oblasti metrológie zástupcu registrovanej osoby.

 (6) Ústav na základe písomnej žiadosti držiteľa dokladu o spôsobilosti v oblasti metrológie, podanej najneskôr 60 dní pred skončením platnosti dokladu o spôsobilosti v oblasti metrológie, predĺži platnosť dokladu o spôsobilosti v oblasti metrológie o 5 rokov po úspešnom vykonaní skúšky preverenia spôsobilosti v oblasti metrológie na ústave držiteľom dokladu o spôsobilosti v oblasti metrológie podľa odseku 5 písm. a) až c), alebo absolvovaní školenia spôsobilosti v oblasti metrológie držiteľom dokladu o spôsobilosti v oblasti metrológie podľa odseku 5 písm. d) na ústave alebo u právnickej osoby poverenej úradom.

 (7) Úrad môže poveriť výkonom školenia spôsobilosti v oblasti metrológie právnickú osobu, ktorá o to písomne požiada a preukáže

a) vzdelávací program, v ktorom uvedie organizáciu, obsah a rozsah výučby teórie a praktických cvičení v súlade so školením spôsobilosti v oblasti metrológie zodpovedajúcim predmetu činnosti registrovanej osoby a zoznam učebných materiálov,

b) vzdelávacie programy na účely školenia spôsobilosti v oblasti metrológie akreditované podľa osobitného predpisu,27a)

c) zoznam lektorov s odbornými predpokladmi, ktorí majú preukázanú lektorskú spôsobilosť osvedčením o absolvovaní akreditovaného lektorského kurzu vydaným vzdelávacou inštitúciou ~~ďalšieho vzdelávania~~ podľa osobitného predpisu27a) alebo iným dokladom o absolvovaní pedagogického štúdia,

d) vlastnícke právo alebo užívacie právo k priestoru na praktické cvičenie, ktorý zo stavebno-technického hľadiska a z hľadiska vybavenia vyhovuje výučbe a praktickému cvičeniu,

e) kontrolný systém sledovania výučby a praktického cvičenia.

 (8) Úrad odníme poverenie právnickej osobe poverenej úradom podľa odseku 7, ak

a) zistí, že nespĺňa požiadavky uvedené v poverení, na základe ktorých bolo vydané,

b) získala poverenie na základe nepravdivých údajov úmyselne uvedených v žiadosti,

c) písomne požiada o odňatie poverenia,

d) napriek písomnému upozorneniu vykonáva školenie v rozpore s týmto zákonom, alebo

e) nevykoná školenie počas 12 po sebe nasledujúcich kalendárnych mesiacov.

 (9) Podrobnosti o skúške preverenia spôsobilosti v oblasti metrológie a školení spôsobilosti v oblasti metrológie, náležitosti žiadosti o absolvovanie školenia, žiadosti o vykonanie skúšky, požiadavky na vydanie a odňatie poverenia na výkon školenia v oblasti metrológie upraví úrad v metodickom postupe o spôsobilosti v oblasti metrológie.

§ 30 až 63 bez zmeny.

\_\_\_\_\_\_\_\_\_\_\_\_\_\_\_\_\_\_\_\_

27a) ~~Zákon č.~~ ~~568/2009 Z.z.~~ ~~o celoživotnom vzdelávaní a o zmene a doplnení niektorých zákonov v znení neskorších predpisov.~~ § 4 ods. 1 písm. b) a c) zákona č. .../2024 Z. z. o vzdelávaní dospelých a o zmene a doplnení niektorých zákonov.